b'\n_START_ARTICLE_\nBrandon Boyd\n_START_PARAGRAPH_\nBrandon Charles Boyd (g. 1976 m. vasario 15 d.) \xe2\x80\x93 alternatyvaus roko JAV grup\xc4\x97s Incubus vokalistas.\n_START_SECTION_\nBiografija\n_START_PARAGRAPH_\nBrandon Boyd u\xc5\xbeaugo Kalabase, Kalifornijoje. Jo t\xc4\x97vai Dolly ir Charles, jau nuo ma\xc5\xbe\xc5\xb3 dien\xc5\xb3 r\xc4\x97m\xc4\x97 jo k\xc5\xabrybin\xc4\x99 pus\xc4\x99. Pirm\xc4\x85 kart\xc4\x85 Brandon\xe2\x80\x99as sutiko Jose Pasillas 1980 m., pradin\xc4\x97je mokykloje, bet tik besimokydamas vidurin\xc4\x97je mokykloje Brandon\xe2\x80\x99as buvo pakviestas prisijungti prie grup\xc4\x97s, kurioje jau buvo Jose, Mike Einziger ir Alex Katunich. Brandon\xe2\x80\x99o vokaliniai sugeb\xc4\x97jimai, kuriuos jis i\xc5\xa1lavino daugiausia pats (jis lank\xc4\x97 dainavimo pamokas iki tol, kol baig\xc4\x97si pinigai, bet jis tvirtina, kad i\xc5\xa1moko visko, ko reik\xc4\x97jo), \xc4\xafrod\xc4\x97, kad jis yra tas elementas, kurio reikia grupei. Jiems bekuriant grup\xc4\x97 tapo \xc5\xbeinoma artimiausioje kaimynyst\xc4\x97je._NEWLINE_Boyd stiprus balsas buvo vienas i\xc5\xa1 veiksni\xc5\xb3, d\xc4\x97l kuri\xc5\xb3 grupe susidom\xc4\x97jo Sony\'s Epic/Immortal Records ir 1996 m. grup\xc4\x97 su jais pasira\xc5\xa1\xc4\x97 kontrakt\xc4\x85. Ankstyvoji jo k\xc5\xabryba neabejotinai buvo \xc4\xaftakota jo marichuanos vartojimo. Pasak Boyd\xe2\x80\x99o, pirm\xc4\x85 kart\xc4\x85 paband\xc5\xbeius marichuanos su vyresniuoju broliu Darren\xe2\x80\x99u, jo smegenyse atsiv\xc4\x97r\xc4\x97 poetiniai vartai. O visas pirmasis grup\xc4\x97s albumas Fungus Amongus yra apie "magi\xc5\xa1kuosius grybus"._NEWLINE_Brandon Boyd yra para\xc5\xa1\xc4\x99s dvi knygas. Pirmoji, i\xc5\xa1leista 2003 m., buvo White Fluffy Clouds. Ji daugiausia susideda i\xc5\xa1 jo meno k\xc5\xabrini\xc5\xb3, fotografij\xc5\xb3, dain\xc5\xb3 \xc5\xbeod\xc5\xbei\xc5\xb3, min\xc4\x8di\xc5\xb3. Jo naujausias leidinys, From the Murks of the Sultry Abyss, i\xc5\xa1\xc4\x97jo 2006 m.'